हतेलफोरनि हादोर इसिङारि हिलतन हानजानि बाहागो,बे हतेला रोजा दुब्रि हाग्राफोरनि फोथार आरो फिथाइ - सामथायनि बागानफोरजों आबुं  14  एकर जायगायाव गायसन जादों आरो बे हतेला गोजोन,मुहिनाङै थानायनि खाबु होयो ।सिमलिपाल हाग्रामाफोरनि सिङाव जिरायनो एबा थादनो,फरेस्त रेस्त हाउसा फाइफस्तार हतेलनि बादि थानायनि खाबु खालामना होनो हाथावो जानो हागौ नाताय बेनि जायगाफोरानो थोजासे ।गोजौ गोजौ दंफांफोरनि गेजेराव थानाय रोजा सिमलिपाल हाग्रामानि सोमोथाव नुथायफोरा नोंनि आगान सेरावनो दं ।अरायजिवनि थाखाय खेबसे सोमोथाव दावबायथायनि थाखाय गामिनि गाहायखै बुं जाय नोंनि थाखाय त्राइबेल नखरफोरजों थाफानायनि लाहार - फाहार खालामना होनो हायो ।बेयो नोंखौ उरिष्यानि गोब्राब खामानि मावनानै थांनानै थाग्रा त्राइबेल सुबुंफोरजों सिनायथि जालायनो खाबु होनायजों लोगोसे उरियाफोरनि गुबै खाजाखौ साखिनायनोबो खाबु होयो ।सोर मोनथियो,बबेखानि नों काहानिफ्राय देलायनाय खानजंफोर बानायनोबो सोलोंनो हागोन ।उरिष्यानि साबसिन बाहागोआ जादों बेयो रुजुथाव महरै रावजोंबो गाज्रि खालामजायै आरो गोथार ।बेवहाय लैथोफार,गबुं,समायना हाग्रामाफोर आरो गोजाम गोजाम मोनदिरफोर दं ।जुदि गोसोखां बुब्लि मोननो नागिरो,अब्ला सानहाबनाय समाव सिलिका बिलोआव नाव जाव ।गोबां उरिया जाग्रा खाजाफोरा मुंदांखा नङा,मानोना बेफोरखौ हाथायाव फाननाय जाया नाथाय गंफ्रोमबो उरिया नखराव संनाय खाजाया जोहोर गोथाव .मैगं संनायनि जौसेसो आदबफोर,मोनफ्रोमबो मैगङानो गुबुन मोनसेनि आलादा जायो ( घानता,बरि सुरा ),खुदै गहोनाय ना संनाय ( माता पतुवा ) आरो बेदर ( कासा मांस ),सारायाव एवनाय फिथा,गोदै आरो बाबस्रि ( मानदा फिथा ) आरो थि जखानि गोदै होना बानायनाय ओंखाम जाखांनायनि उनाव होनाय मिथाय ( सेनना पद ) जाय जाग्रा मुवाया जायखि जाया जाग्रा खाजाखौनो लाजि फोनांनो हायो ।सबायनिफ्राय बानायनाय दालमा,गुबुन गुबुन रोखोमनि पुसतिगोनां मैगंथाइगंफोर जेरै जोगोनार,फानथाव आरो फुलकबि आरो हायजें आरो पास पुरन गलायदेरना संनाय आलौ गोसा सालमाखौ उरिया नखरफोराव सानफ्रामबो जायो ।मासा घान्दा,बे मिनिथावना मुंखौ लानानै एबा दुखुथिया नखरा प्लेतनिफ्राय नोंखौ गिथाव महरै जों जों नायबाय थानो बेखौ लानानै नों गोसो गोयै जानो नाङा ।बेंगलि मुरि घनता बादिनो,बेयो ओंखाम,आलु,साब्राम गोजा,साब्राम गुफुर आरो गुबुन मसलाफोरजों संनाय नानि खरʼ ।नाखौ आलादायै एवनाय जायो आरो बेनि उनाव फिन ओंखामजों एवफिननाय जायो ।जुदि नों गोदै जाग्रा मुवाफोरखौ मोजां मोनो अब्ला गाहायनि जाग्रा मुवाफोरखौ दा बावगार - गाइखेर दाखा,सिनि,दावदै बायदि गलाय देरना मोदोमफ्रुयै बानायनाय सेनापदा गाखेरनिफ्राय बानायनाय रासबालि,नारेंखल,मुसुर दालि आरो जागेरि जों बानायनाय फिथा आरो सारायाव एवनाय फिथा,गाइखेर दाखानिफ्राय बानायनाय गथामहरनि कालागन्द मिथाय,जोरावबो मोननाय रसगल्ला आरो फकरा जायखौ माइरं गुनदै,जागेरी घिउ आरो नारेंखलनिफ्राय बानायो ।त्राइदेन्त हिलतन रेस्तुरेन्ताव नों भारतारि खाजानिफ्राय लाना हादोरमायारि खाजा आरो बबेखानि थाइ काजासिम मोनगोन आरोबाव खायसे उरिया ना आरो बेदरनि खाजाफोरबो मोनगोन - सिंगुदि महुरि,मैगं - थाइगंफोरजों संनाय नाथुरफोरखौ जानानै नाय रो नों बेवहाय गोसो गोजोनै जानाय नङा ।भुजना जादों गुबै अरिया खाजानि मोनसे दिन्थिफुंनाय,जेराव नों निरामिस खाजानिफ्राय लाना बेदेरनि खाजा आरो मिथायफोरखौ जानो हागोन ।सरासनस्रायै गंसे हʼतेलनि बेन्दोङाव खुंजानाय भजन खाजा फोरबोआ नोंखौ दालमा आरो घानता बायदि आदारफोरखौ साखिनायनो होगोन ।जगनाथ मोनदोरनि महाप्रसाद,जुदि  400  नि बांसिन संगिरिफोरा सानफ्रोमबो खायसे जाग्रा मुवा सङो,अब्ला बेयो जरखा जानांगोन ।थार बाथ्राया जादों बे खाजाखौ गसाय जगनाथनि थाखायसो संनाय जायो आरो हानि दोआव बननि अरजों मोनदिरनि इसिङाव संनाय गोबां बोर गोनां महाप्रसाद - ओंखाम,दालि,मैगं थाइगं,मिथाइफोरखौ साखिनानै नायनो थाखाय नोंनो गुबुन जेबो जाहोनफोरनि गोनांथि जाया ।उरिष्याया गाबगोनां आखाइ दाथाय मुवाफोर आरो हिसानजों दानाय गोबां रोखोमनि महर गोनां आरो दाथायगोनां सिफोरनिबो दोनथुमसालि ।जुदि नों बेफोर आखाय दाथाय मुवा आरो हिसानफोरनि सायाव गोसो गुदुं अब्ला नों बेफोरखौ जेरावबो मोनगोन ।एप्लिकिउ खामानिखौ पिप्लि खामानि होननानैबो बुङो ।एप्लिकिउ खामानि,बे दोरोङारि आरिया आखाय दाथाया सरासनस्रायै बिबार,दाव आरो जुनारनि सावगारि दैखांनायजों गाबगोनां दाथाय महराव नुजायो ।सरासनस्रायै मोननो हानाय मुवाफोरा जाबाय सान्दुवास होनना बुंनाय सानदुं खोबग्रा सि,लेम्पनि कभाल आरो गिदिर दानथा गोनां साथा ( सातिस ),नाथाय नों बैसां बग्रा सिफोर,गादि खोबग्रा कभाल आरो नों साजायनो हानाय थानाय खथाखौ जोंगा मांगा खालामनो हानाय बेरायाव आलायग्रा सि ।मोजाङै गाबगानानै बानायनाय उरिष्यानि ' इकाता ' बे हादोरसानि जोबोर मुंदांखा आरो बुहुमनाङै मोजाङै मोनथि जानाय आखाइ लुथायफोरनि मादाव मोनसे ।बे सिनि बां गाबगोनां दाथाय आरो सावगारिफोरखौ मिथिंगानिफ्राय लानाय जायो आरो बेयो जोबोर गोसो गोथारै बायगिरिखौ बायनो लुबै होगोन ।हादोरसायाव गुबुन गुबुन रोखोमनि इकातफोर दं,सामबलपुरनि मोननै महर गोनां इकात,सनेपुरनिफ्राय साना आरो गाबजों एब्रदारि खालामनाय इकात एबा गोसो बोगथाबनो हानाय बादियै सकति सावगारिफोरजों समायफ्ले होनाय बामकाइ इकातफोरखौ सायख ।स्लाय सुबुङा सामबलपुर सारिनि सोमोन्दै खोना फेराखै बियो गावखौ भारतारि होननानै दाबिनो हाया आरो उरिष्यानिफ्राय गिदिंबोफिननायाव सासे मानसिया जलंगायाव गांसेबो सामबलपुर सारिखौ लाबोफायैया आग्रानिफ्राय ताज महलखौ नायालाबानो फैनाय बादिसो ।सामबलपुरनि कतन सारिखौ मोननै महर गोनां इकातफोरखौ हादोरसानि जायखि जाया गिदिर हाथायावनो बायनो हायो,नाथाय बांसिनै आरो आलादा रोखोमनि मुवाफोर बुथुमनो थाखाय ससाव ( सस ) दावबाय है ।समबलपुराव महर दागिरिफोरजों लोगोसे गुरै सिफोर,बिसोनानि सि,आरांगानि सि आरो गोबां मुवाफोरखौ बावो ।मालमाथा बायनायनि अनगायैबो नों समबलपुर रोजा हाग्रामायाव दावबायहैनो हायो,जाय जायगाया गुबुन गुबुन रोखोमनि दंफां लाइफांनि न ।गुबुन आखाइ दाथायफोरनि समानै मोनथि जायै,उरिष्यानि फेमफा बानायनाय खामानिया नोंखौ थाबता होनो हायो ।खोलोम दोनग्रा स्तेन्दनिफ्राय लानानै सिगारेतनि हासुं,जेथोगोनाङै समायना महर होनाय मुवा आरो जोबोर समायना दावबनि मोनसे सावगारि एबा महर बायदि दानखनाय आरो महर होनाय बे त्राइबेल आखाइ दाथाइफोरा जोबोर मुलामफा दिन्थियो ।कात बायदियाव फोनग्रा गाबखौ त्राइबेल सुबुंफोरा हाग्राफोरनिफ्राय बुथुमनानै लाबोनाय मुगैथाव एमफौफोरनिफ्राय बानाय जानाय होनना दासान,बे आरिमु जोबोर मोजांसो ।जायगायाव ताराकासि होननानै मोनथि जानाय सिबायदियाव रुफा हेबनाय जानो हागौ उरिष्यानि बयनिखुरै साबसिन आखाइनि खामानि ।रुफानि तारफोरखौ जेथोगोनां समायना हेबनाय खामानि सोरजिनानै गुबुन गुबुन दाथायाव महर होनाय जायो ।जोबोर समायना,बेफोर आखाइ दाथायफोरा गोसोखांथि अनथोबफोर सोरजियो ।नों गहेनाफाथि,जुनारनि दाथाय एबा गोसोआवलʼ साननानै लानो हानाय जोबोर फिसा मुवापोर बायनो हागोन,जायफोरनि महरफोरा गुबुन गुबुन रोखोमनि जायो ।जेब्ला नों धातु गलायनाय आदबजों बानायनाय मुंदांखा धक्राखौ बायो,अब्ला बे बायनाया नोंखौ समायना आखाइ दाथाय मुवाफोर मोनहो होनायजों लोगोसे त्राइबेल हारिनि मोजांनि ताखाय बिहोमाबो होगोन ।उरिष्यानि त्राइबेलफोरनि बांसिन अनजिमायानो फिथलाय आरो धातुनि खामानिफोरजों नांताबनानै थायो,नों काहानिफ्राय बानायनाय थोरसिफोरबो बायनो हागोन आरो थारैनो नों मोदाइ दावदायनि मुसुखाफोरबो बायनो हागोन ।देनानै आरो धातु गलायनाय आदबजों ( धकरा ) बेसादफोर बानायनायनि अनगायैबो थामथि रोखोमनि धातुनि खामानि दं जाय आगलायनाय मुवाफोरखौ बाहाय आरो बिनिखायनो बानाय जानाय मुवाफोरा जोबोर गोरलै जायो ; बेनिफ्राय जों बुब्राबाय थानाय ना आरो मेरायना थानाय जिबौफोर बानायनाय मोननो हायो ।पुरि जिलानि कानतिल आरो बालाकातियाव महरगिरिफोरनिफ्राय थोंजोङै मोनगोन आरो काताक आरो सामबलपुर जिलाफोरावबो गोबां मोनगोन ।आगलायनाय धातुनि मुवानि थाखाय गानजाम जिलानि बेलगुनथायाव दावबाय है ।गोजाम गामि रघुराजपुराव  103  सो नखरफोरा अरायबो दोरोङारि पातासित्रा एबा जियाव गाबगानाय खामानियाव मुकुब जानानै थाबाय थायो ।मैगं थाइगं आरो असुरफोर,लोगोसे जुनार आरो बिबारनि सावगारिफोर बाहायनानै ।एसे आलादा महर होनाय जादों तालापत्रसित्र एबा ताल बिफांनि बिलायनि सावगारि बानायनाय ।जाघुराजपुरा पुरिनि खाथियावनो दं,नङाब्ला गासैबो गाहाय गाहाय सोहोर आरो नोगोरफोराव थानाय सोरखारजों सालाय जानाय गिदिर हाथाय उतकालकानिफ्राय बाय ।बोसोरफ्रामबो जानुवारी दानाव खुंजानाय भुबनेस्वरनि एकासरा हात,जायखौ एकामरा फोरबो होननानैबो मोनथियो,बे फोरबोआ उरिष्यानि गासैबो रोखोमनि दोरोङारि आखाइ दाथाय आरो तेकसताइल बेसादफोरखौ बायनायनि साबसिन खाबु ।होंगो दोंगो थासारियाव,नों गिदिर हाथायनिखुरै रुजुथाव बेसेनाव गुबुन गुबुन रोखोमनि मोजां मुवाफोर मोननो हागोन ।गामि हातफोरा जायखि जाया समावनो जानोहागौ आरो बेफोर जादों खानजं,फेमफा,गहेना आरो दंफांनि दानखनाय बायदि त्राइबेल आखाय दाथाय मुवाफोरखौ बायनो हानायनि साबसिन जायगा ।जुदि नों गंसे फिसा गामिनि खाथियाव मोनहैयो,अब्ला नों गिदिरसिन जायगायाव वगाय लां आरो नों खाफाल मोजां जानो हागौ,नङाब्ला नोंनि जायगानि लोगोफोरनियाव सोंनानै ला ।जुदि नों नबेम्बर आरो दिसेम्बरनि गेजेराव उरिष्याव थायो,काताकाव थानाय महानदि दैमानि फाराव खुंजानाय गिदिरफोरबो बालि जात्राखौ नाय,जाय जोबोर समायना गोनां ।बे जात्राया बालि आरो उरिष्यानि गेजेराव थानाय जारिमिनारि लैथो फालांगिनि सोमोन्दोखौ गोसोखां होयो आरो बेवहाय गासैबो रोखोमनि होबथा जायै मुवाफोरखौ दिन्थिफुंनाय जायो ।बे फारिलायाव जायगा मोननाय गासैबो रोखोमनि गोनां गोनां मुवापोरखौ बायनायनि साबसिन जायगा ।जेब्ला नों मोनदिर आरो इसोर सिबियारि,अनथायनि मोदाय आरो मोदायजोफोरनि मोगा - मोगि जालायनाय दानखनाय मुसुखाफोरजों आबुं बे हादोरसायाव थागोन बेयो थारै नों गोजोनग्लाय होगोन ।धोरोमारि मुवाफोरनि अनगायैबो नों नोरोम गुफुर साबोनबादि फिसला अनताय एबा एसे गोरासिन गोथां गाबनि क्लराइत खादिपथारा एबा गोरासिन जारां गाबनि खनदलाइत एबा साहानापथारा,कसिलायथारा एबा गोरासिन गोसोम ग्रेनाइत एबा मुगनिपथारानिफ्राय बानायनाय गुबुन मुसुखाफोर मोननो हागोन ।बांसिन अनजिमानि अनथाय महरगिरिफोरानो बाउलागदिया आरो निलगिरियाव थायो नाथाय नों बुबनेस्वरावबो बायनो हायो ।उरिसानि इकात दानाय लुनायफोराफोरा साबसिन आरो जोरनाय गोनां सिनि आरिमु ; गाब,दानाय,गाब गानाय आरो सावगारिफोरा जानो हागौ भारतनि गासैबो दानाय लुनायफोरनि मादावनो समायनासिन ।आं उरिष्याव थाफ्रोमबो सारिनि गलाफोराव सम बारगʼ होयो,मानोना सारिफोरखौ बायनाय समाव दांनानै जोबोर रंजानाय मोनो ।आंहा सासे जापानिस लोगो दं जाय बिथाङाबो इकातखौ मोजां मोनो आरो जों बेखौ संदाननानै दिहुनदोंमोनदि दोरोहारि जापानिस दानाय लुनायपोरा बालिनि गेजेरजों उरिष्यानिप्राय सोमजिदोंमोन,जानो हागौ बेयो  7  थि जौथायावनो जादोंमोन ।फिसा - फिसौफोरनि उनमोनथाय हिसानफोरनि थाखाय उरिष्या तेक्सताइलाव रां बाहाय ।जुदि नों गेलेबाय थानाय दलफिनफोरनि जायगायाव थांनो लुबैयो अब्ला पुरिनिफ्राय  50  कि : मि : गोजानाव थानाय सातपादायाव थां आरो दलफिनदिपाव दानदिसे जिराय ।जुदि नों गुबै महराव थिनानै दोननाय मोनसे थांनानै थाय फोलेरखौ नायनो एबा फोरमान खालामनो लुबैयो अब्ला उरिष्यानि त्राइबेल गामिफोराव दावबाय है आरो साधारान आरो जोबोर समायनानि गलाय मोनदेर नुथायजों मुहिनां होजा ।रोजा हाग्रागोनां गोमजोर उइल्द लाइफ सेंसुरिफोरनि अनगायैबो भारतनि गोबाव दै गोनां गिदिर बिलोनि जायगा उरिष्याया मिथिंगा मोजां मोनग्राफोरनि मोनसे सोरगो जायगा ।उरिष्यानि मोनदिर गोनां सोहोरफोरा समायना लैथोफारफोरनि थाखायबो मुंदांखा - मोनदिरफोर आरो लैथोफारफोरनि जथायथि समायनायानो बे हादोरसाखौ मोनसे आलादा रोखोमनि दावबायथिलि खालामो ।थौले बिलोनि गेजेराव थानाय नालाबान दिपा दावनि सेंससुरि महरै सिनायथि होजाबाय ।उरिष्यायाव जोबोर जरखा रोंमोनदांखौ समायना सिलका बिलोआव मोनो ।हादरसानि मानसावगारिनि जायखिजाया दाबसे जायगाखौ दावबायनो हादरसाया दावबायारिफोरनो गासैबो रोखोमनि खाबुखौ होदों आरो नों मोजां मोननाय जायगाखौ मोननो हागोन ।करनाटकनि लंथाय खुलिफोरखौ फिन दावबायनानै आंहा साबसिन मावनो दा थोजासे सम मोनाखै ।बिजेपुराव थानाय गल गुम्बाजनो आंनि गासै समनि साबसिन नुथाय,अख्रां दावखोनाय मैखोम गम्बुजनि नुथायखौ आं थारैनो मोजां मोनो ।नुथायनि फारिलाया जोबनो गैया,हाम्पिनि मुलुगनां जारिमिनारि थावनि मांगलर बोरिमानि सेन्ट एलयसियास् सार्स,बन्दिपुर हादरारि पार्कनि बिफां लाइफां,समायना बिलाय हिल सेंसुवारि आरो स्रिरंगापात्नानि फरट्रिसफोरानो गोबां ।इब्रहिमरजा गंसे मजजिद आरो कबरथिलियानो टाजमहलखौ लुनायनि थुलुंगा होनना जायखिजाया सासेया मोन्दांनो हायो ।आं सानोदि हाम्पि,पाट्टादाकाल,बेलुर,हालेबिद आरो गोबां जारिमिनारि जायगाफोरा टाजमहलनि समायनाखौ सावखांसिम होयो ।बेखायनो सप्थाह सेलʼ थानानै करनाटकनिफ्राय दा ओंखारबो,बेखायनो फै आरो आरो गोलाव सम थानानै बेनि गोमोथावफोरखौ दावबाय आरो दादरसाया होनायफोरखौ दिहुननो नाजा ।दावफोरनि गाबनाय सिरि मोनखां होगोन,मोनसे सुदेम रादाय मोनगोन आरो बिदिनो गोजोनै उन्दुलांहोगोन ।बिमा काबेरि दैमासिम गोसारनाय दंफांबारिनि समायना नुथायखौ नायनो नों दा बावगार,जेराव जांगल लजआ दं,नाथाय थायोब्ला नों बांसिनै गोजोनगोन ।बे रिजर्टा हाग्रामा गेजेराव समायना दंफां थुख्राजों बानायनाय न आरो टम्बुजों सोंथानाय खथाबो दं ।जंगल लजनिफ्राय दैमाखौ नुनाय जायो जेराव दैमायाव गोजावना थानाय कार्प,केटफिस आरो मुंदांखा महासिरखौ नुनाय जायो ।नबेम्बर आरो फेब्रुवारिनि गेजेराव भिमेस्वरियाव थानायनि साबसिन सम ।भिमेस्वरिनि जंगल लजाव आलासिफोरनो जायगानि खाजा एबा ' गिल्लि ' बो होनाय जायो जायफोरा कराक्लेसजों गोरोबो आरो फैजेनग्राफोरनो मोन्दांनायाव हेफाजाब होयो ।जरखा थावनाय स्लाइजनि थाखाय भिभेस्वरिनि जांगल जिरायनायनि सुदेम जायगा ।गकारनानि अम बिसाव नुहरनाय ससरा रिजर्टा दाबसे जिरायनायनि सुदेम जायगा ।कनकननि गामियारि नखरफोरा सोमखोर गोथां गाब गाननाय जेराव लैथो गुथालनि सोदोब आरो दाबफोरनि जेथाया सिरि थासारिखौ फोजारखाङो ।ससरा रिजर्टा दाबसे आयुर्बेदिक फाहाजथाय मिरु जगा आरो मेदिटेसननिबो खाबु गोनां ।जायगानि फार्माव दिहुननायजों थियारि खालामनाय गोदान लैथोआरि खाजा सायखनाया देहाजों लोगोसे गोसोनि बोलो फोरानायाव मदद खालामो ।स्रेया रिट्रेटा फाइफ स्टार साक्सुरिस लाइफनि दाबसे दाबसे जगा खालामनायनि एखुथा जथाय आस्रम ।स्रेयास रिट्रेटनि जगा आरो वेलनेस पेकेजनिफ्राय सायखʼनानै गासैबो रोंगौथिखौ दिहुननो हागौ एबा स्रेया जाय दाफुंसालिखौ दैदेनग्रानि रोंथायखौ फोरमायगोन ।बेफोर जगा ब्यामा गासैबो बिथिंनिफ्राय गनायथि मोनबो दों ।लैथो बिखुंनिफ्राय थाम रोजा फुट गोजौ,सिलामग्लुर हाजोनि बाबाबुदानगिरियाव नों इसेब्लाबो निरबानानि सोमोन्दो फैगोन ।कजि फामुवारि बांलायाव हरनि थाखाय जिरायनायनि सिगां बे गोजोनथाव बिफां बारिनि लांगोना मोखां आरो जायगानि गोजोथाय लानो हायो कराकल गाखोनो हागौ दावफोरखौ नायदिनो हागौ मिथिंगानि सोजिखौ नायनो हागौ आरो बारनि सुदेम बिलिर नायखौ लानो हायो ।मोननैसो गोसो बोगथाबनो हानाय नुथायनि थाखायनो जायगा दखरखौ निरबाना बुंदों ।